Sušicė

Sušicė () – miestas Čekijos pietvakariuose, Pilzeno krašte, Klatovų rajone, apie 58 km į pietus nuo Pilzeno, 20 km nuo sienos su Vokietija. Išsidėstęs Otavos slėnyje, supamas Šumavos priekalnio kalvų. 10 740 gyventojųPočet obyvatel v obcích – k 1. 1. 2025, Český statistický úřad. Nuoroda tikrinta 2025-08-17. (2025 m.; antras pagal dydį Klatovų rajone). Veikia maisto pramonės, pakuočių gamybos įmonės, Historie města, Sušice brána Šumavy. Nuoroda tikrinta 2025-08-17. iki 2008 m. gaminti degtukai.History, SOLO. Nuoroda tikrinta 2025-08-17. Miestą kerta Klatovų–Horaždiovicių geležinkelis, yra geležinkelio stotis.

Istorinis centras – urbanistikos paminklas.O městě, Sušice brána Šumavy. Nuoroda tikrinta 2025-08-17. Stovi Šv. Vaclovo, Švč. Mergelės Marijos Dangun Žengimo ir Šv. Felikso bažnyčios,Churches, Sušice brána Šumavy. Nuoroda tikrinta 2025-08-17. kapucinų vienuolynas, rotušė, centrinėje aikštėje, gotikiniame pastate, veikia Šumavos muziejus.Historical Square, Sušice brána Šumavy. Nuoroda tikrinta 2025-08-17.

 Istorija 
Spėjama, kad pradėjo kurtis apie 790 m. Rašytiniuose šaltiniuose pirmąkart minima 1233 m., priklausė Bavarijos grafams. 1257 m. Sušicės sritį užkariavo Čekijos karalius Otokaras II. Po 1260 m. pradėta stiprinti, tapo karališkuoju miestu. Iki XIV a. pradžios apjuosta gynybinėmis sienomis su trimis vartais. Miestas stovėjo prie svarbaus prekybos su Bavarija kelio, vertėsi prekyba ir aukso gavyba. XVI a. suklestėjo: buvo rekonstruojami namai, pastatyta renesansinė rotušė. XVI ir XVII a. nukentėjo nuo karų ir gaisrų. Kontrreformacijos metu Sušicėje įsteigtas kapucinų vienuolynas, kalvoje virš miesto pastatyta piligrimų koplyčia. XIX a. vystėsi pramonė: pradėta fosforinių degtukų gamyba (1839 m.), kūrėsi odos apdirbimo, klinties kasybos ir perdirbimo įmonės. Amžiaus pabaigoje mieste buvo 3 tūkst., XX a. pradžioje – 6,5 tūkst. gyventojų.

Iki 1918 m. miestas priklausė Habsburgų monarchijai, vadintas Šiutenhofenu ().Schüttenhofen (Böhmen), Aus der Geschichte der jüdischen Gemeinden im deutschen Sprachraum. Nuoroda tikrinta 2025-08-17.

 Šaltiniai 

Kategorija:Čekijos miestai